Euroopa Liidu Teataja L 167 , 12/06/1998 Lk 0023 - 0024



Komisjoni direktiiv 98/36/EÜ, 2. juuni 1998, millega muudetakse direktiivi 96/5/EÜ imikutele ja väikelastele mõeldud teraviljapõhiste töödeldud toitude ja muude imikutoitude kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 3. mai 1989. aasta direktiivi 89/398/EMÜ eritoiduks ettenähtud toiduaineid käsitlevate liikmesriikide õigusaktide ühtlustamise kohta, [1] muudetud Euroopa Parlamendi ja nõukogu direktiiviga 96/84/EÜ, [2] eriti selle artikli 4 lõiget 1, olles konsulteerinud toidu teaduskomiteega sätete asjus, mis võiksid mõjutada rahva tervist, ning arvestades, et: teraviljapõhiste töödeldud toitude ja imikutoitude koostise peamised kriteeriumid on määratletud komisjoni direktiivi 96/5/EÜ [3] I ja II lisas; juustu erilise toitainekoostise ja keemiliste-, füüsikaliste- ja organoleptiliste omaduste tõttu on juustust ja muudest koostisosadest valmistatud toodete, mis vastavad direktiivi 96/5/EÜ II lisas sätestatud valgusisaldusnõuetele, rasvasisaldus liiga suur ning need ei sobi imiku- ja väikelapsetoiduks; seetõttu tuleks selliste toodete valgusisaldusnõuded uuesti määratleda; ühenduse erinevate kulinaarsete tavade tõttu turustatakse toidukorra ühe osana tarbitavaid kastmeid, mis on organoleptiliselt tähtsad, kuid vähese toitainesisaldusega; seetõttu tuleks nende kastmete suhtes mitte kohaldada II lisas sätestatud valgusisaldusnõudeid; mõningate toiteväärtuse suurendamiseks lisatavate ainete maksimummäärad on sätestatud direktiivi 96/5/EÜ lisades; direktiivi 96/5/EÜ artikkel 5 näeb ette, et vajaduse korral tuleks sätestada maksimummäärad lisaks juba kehtestatud maksimummääradele; direktiivi 96/5/EÜ tuleks vastavalt muuta; käesoleva direktiiviga ettenähtud meetmed on kooskõlas alalise toiduainekomitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 96/5/EÜ lisasid muudetakse vastavalt käesoleva direktiivi lisale. Artikkel 2 Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 31. detsembril 1998. Nad teatavad sellest viivitamata komisjonile. Neid õigus- ja haldusnorme kohaldatakse sellisel viisil, et need: - lubavad käesolevale direktiivile vastavate toodetega kauplemist hiljemalt alates 1. jaanuarist 1999, - keelavad käesolevale direktiivile mittevastavate toodetega kauplemise alates 1. jaanuarist 2000. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 2. juuni 1998 Komisjoni nimel komisjoni liige Martin Bangemann [1] EÜT L 186, 30.6.1989, lk 27. [2] EÜT L 48, 19.2.1997, lk 20. [3] EÜT L 49, 28.2.1996, lk 17. -------------------------------------------------- LISA Direktiivi 96/5/EÜ lisasid muudetakse järgmiselt. 1. II lisa punkti 1 lisatakse järgmine tekst: "1.3a. Kui näkside nimes mainitakse koos teiste koostisosadega juustu, olenemata sellest, kas toodet esitletakse toiduna või mitte, siis: - piimavalkude sisaldus peab olema vähemalt 0,5 g/100 kJ (2,2 g/100 kcal), - toote üldine valgusisaldus peab olema vähemalt 0,7 g/100 kJ (3 g/100 kcal)." "1.4a. Toidukorra ühe osana tarbitavate kastmetena esitletud toodete suhtes ei kohaldata punktide 1.1–1.4 nõudeid. 1.4b. Magustoidud, mille nimes mainitakse esimese või ainsa koostisosana piimatoodet, peavad sisaldama vähemalt 2,2 g piimavalku/100 kcal. Kõikide muude magustoitude suhtes ei kohaldata punktide 1.1–1.4 nõudeid." 2. Lisatakse järgmine VI lisa: " VI LISA Imikutele ja väikelastele mõeldud teraviljapõhistele töödeldud toitudele ja imikutoitudele lisatavate vitamiinide, mineraalainete ja mikroelementide ülempiirid Toitainesisalduse nõuded on esitatud toote kohta, mis on valmis tarbimiseks, mida olemasoleval kujul turustatakse või mis tehakse kasutusvalmiks tootja juhendi kohaselt, välja arvatud kaalium ja kaltsium, mille suhtes on nõuded esitatud müüdava toote kohta. Toitaine | Maksimummäär 100 kcal kohta | vitamiin A (μg RE) | 180 | vitamiin E (mg a-TE) | 3 | vitamiin C (mg) | 12,5/25/125 | tiamiin (mg) | 0,25/0,5 | riboflaviin (mg) | 0,4 | niatsiin (mg NE) | 4,5 | vitamiin B6 (mg) | 0,35 | fooliumhape (μg) | 50 | vitamiin B12 (μg) | 0,35 | pantoteenhape (mg) | 1,5 | biotiin (μg) | 10 | kaalium (mg) | 160 | kaltsium (mg) | 80/180/100 | magneesium (mg) | 40 | raud (mg) | 3 | tsink (mg) | 2 | vask (μg) | 40 | jood (μg) | 35 | mangaan (mg) | 0,6 | " --------------------------------------------------